### | | | | --- | --- | | | | | --- | | **Byråd** 25. oktober 2016 Sagsnr. 710-2015-32474 Dok.nr. 710-2016-349329 Esben Svendsen | | 175.                Høring om Danmarks Naturfredningsforenings budget for fredningsforslag af [adresse]. - Åbent

###

|  |  |
| --- | --- |
| Tidl. politisk behandling | BY, 28.06.16, pkt. 126 |
| Forventet sagsgang | TM-U, ØK, BY |
| Lovgrundlag | Naturbeskyttelsesloven kapitel 6 |

###

**SAGENS INDHOLD**

I denne sag skal Byrådet tage stilling til et høringssvar
til Danmarks Naturfredningsforenings (DN) vedrørende deres budgetudkast til
fredningsforslag for Lysnet i [adresse] og [adresse]. Høringen er
fremsendt til [adresse] og [adresse] og statens Styrelse for Vand- og
Naturforvaltning (SVANA). Svaret skal være Danmarks Naturfredningsforening i
hænde senest 20. oktober 2016.

Et flertal i Byrådet besluttede på mødet 28. juni 2016, at
Favrskov Kommune ikke vil indgå som samarbejdspartner i DN’s fredningsforslag for
Lysnet.

DN har 22. september 2016 fremsendt høring vedrørende
budgetudkast til fredningsforslag for Lysnet i [adresse] og [adresse]. DN
har ved henvendelsen meddelt, at de om kort tid rejser en fredningssag for
Lysnet i [adresse] og [adresse]. Fredningsforslaget omfatter i alt ca.
470 hektar, hvoraf 398 hektar ligger i [adresse] og 72 hektar ligger i
Randers Kommune.

Forslag til Favrskov Kommunes høringssvar samt DN’s
fredningsforslag, fredningskort samt budgetoverslag kan ses i bilag.

I henhold til Naturbeskyttelseslovens § 36, stk. 5 skal et
fredningsforslag ledsages af et overslag over de forventede omkostninger, der
knytter sig til gennemførelsen af forslaget.

For at overholde høringsfristen foreslår Teknik og Kultur
at fremsende et foreløbigt høringssvar efter mødet i Økonomiudvalget 12.
oktober 2016, og eventuelt supplerende høringssvar efter byrådsmødet 25.
oktober 2016.

**VURDERING**

Teknik og Kultur har vurderet budgettet, men ikke forholdt
sig særskilt til fredningsforslaget, da Byrådet har besluttet ikke at indgå som
samarbejdspartner.

**ØKONOMI**

Det samlede budgetoverslag for fredningsforslaget udgør ca.
4,63 mio. kr. Efterfølgende har Favrskov Kommune fået oplyst, at fordelingen
anslås til at være 3,9 mio. kr. for Favrskov Kommune og 730.000 kr. for Randers
kommune. Kommunerne skal betale 25% af erstatningerne og staten skal betale 75
%. Udgiften forventes at blive på ca. 975.000 til [adresse] og ca. 183.000
til Randers Kommune.

Hvis fredningen vedtages, beskriver fredningsforslaget, at
kommunerne skal udarbejde plejeplan senest et år efter fredningens vedtagelse.
Herved får Favrskov Kommune pålagt forpligtelser, og der vil være et behov for
en kommunal anlægsbevilling til etablering af hegn og stier på ca. 300.000 kr.
Derudover vil der på nogle af arealerne med høj vækst kunne blive behov for en
anlægsbevilling til rydning, hvilket anslås til 250.000 kr. Den årlige afledte
drift forventes at blive ca. 35.000 kr. Behovet for bevillingerne er tidligst
om tre til fire år. De nævnte drifts- og anlægstiltag vil skulle finansieres af
Favrskov Kommune.

**INDDRAGELSE**

På grund af den korte høringsperiode har det ikke været
muligt for Teknik og Kultur at koordinere høringen med Randers Kommune eller
SVANA.

**INDSTILLING**

Direktøren for Teknik og Kultur indstiller til Byrådet:

1. At godkende forslag til høringssvar.

**BESLUTNING**

***Teknik- og Miljøudvalget, 6. oktober 2016:***

Fraværende:Ingen

Indstilles godkendt med følgende ændringer:

5. afsnit, 2. linje: "[adresse] finder, at DN
ønsker at frede et for stort areal. Vi er af den opfattelse, at udsigten fra
Lysnet med dens herlighedsværdi kan bevares og beskyttes indenfor et noget
mindre areal."

7. afsnit, 3. 4. linje: "[adresse] er kritisk
overfor at få pålagt udgifter af en sådan størrelsesorden i et projekt, som
kommunen finder andrager et for stort areal."

***Økonomiudvalget, 12. oktober 2016:***

Fraværende:Ane Vestergaard

Indstilles godkendt.

**Bilag**

|  |  |
| --- | --- |
| Forslag til Høringssvar fra [adresse] angående Budgetoverslag for fredning af Lysnet i [adresse] og [adresse] | 710-2016-324774 |
| [adresse] for Lysnet udarbejdet af DN | 710-2016-324813 |
| Budgetoverslag for fredning af Lysnet udarbejdet af DN | 710-2016-324816 |
| Foreløbigt fredningskort for Lysnet udarbejdet af DN | 710-2016-324814 |